**Diana Gabaldon**

DIANA GABALDON s-a născut în Arizona, unde locuiește și astăzi. A studiat zoologia și biologia marină și are un doctorat în ecologie. În anul 1991 a debutat cu romanul *Călătoarea* (recompensat, printre altele, cu Romance Writers of America’s RITA Award), primul volum din seria OUTLANDER, concepută inițial ca trilogie. Așa cum mărturisea scriitoarea, cartea s-a născut, după o documentare „de modă veche“, din interesul pentru călătoriile în timp și pentru universul scoțian. Romanul a cucerit imediat publicul și au urmat încă șapte volume, toate bestselleruri *New York Times*: *Dragonfly in Amber* (*Talismanul* – Nemira, 2016), *Voyager* (*Cercul de piatră* – Nemira, 2017), *Drums of Autumn* (Tobele toamnei – Nemira, 2017), *The Fiery Cross* (Crucea de foc – Nemira, 2018), *A Breath of Snow and Ashes* (Prin zăpadă și cenușă – Nemira, 2019), An Echo in the Bone și *Written in My Own Heart’s Blood*. Seria a fost publicată în 26 de țări și a inspirat, începând cu anul 2014, un serial de televiziune american care se bucură de mare succes. Printre celelalte scrieri ale autoarei se numără seria LORD JOHN, precum și mai multe povestiri apărute în volume colective.

(Sursa: <https://nemira.ro/diana-gabaldon> )

**Seria Otlander de Diana Gabaldon**

Seria Outlander da dependenta! Fiecare volum te atrage tot mai mult in poveste, facandu-te sa arzi de nerabdare sa afli ce se intampla mai departe. In ciuda numarului mare de pagini, povestea nu te plictiseste nicio clipa, fiecare untamplare parand sa aiba rolul ei bine definit, iar personajele bine conturate.

Calatorii in trecut, personaje pitoresti, aventuri, drama, intrigi, tradari, mistere, legende scotiene, evenimente istorice reale, ritualuri magice, romantism, sentimente puternice, momente fierbimti, umor de calitate, locatii extrem de pitoresti descrise cu multa maiestrie, dar si scene dure, violente, foarte descriptive, care te solicita intens emotional – toate acestea le vei regasi in paginile tuturor cartilor din serie, pe care nu poti sa le mai lasi din mana o data ce le-ai inceput.

(Sursa: <https://www.delicateseliterare.ro/seria-outlander-de-diana-gabaldon/> )